b'\n_START_ARTICLE_\nUljas Vikstr\xc3\xb6m\n_START_PARAGRAPH_\nUljas Vikstr\xc3\xb6m (3. maaliskuuta 1910 Turku \xe2\x80\x93 17. huhtikuuta 1977) oli Neuvostoliitossa asunut suomalaissyntyinen kirjailija, k\xc3\xa4\xc3\xa4nt\xc3\xa4j\xc3\xa4 ja toimittaja._NEWLINE_Vikstr\xc3\xb6m muutti perheens\xc3\xa4 mukana Ven\xc3\xa4j\xc3\xa4lle Suomen sis\xc3\xa4llissodan j\xc3\xa4lkeen. Vikstr\xc3\xb6m valmistui 1933 Leningradin lehtimiesten kommunistisesta korkeakoulusta ja 1935 L\xc3\xa4nnen v\xc3\xa4hemmist\xc3\xb6kansallisuuksien kommunistisesta yliopistosta. Kirjailijan uransa Vikstr\xc3\xb6m aloitti 1934. H\xc3\xa4n toimi useita vuosia Punalippu-lehden p\xc3\xa4\xc3\xa4toimittajana, ja h\xc3\xa4n k\xc3\xa4\xc3\xa4nsi monien neuvostokirjailijoiden teoksia suomeksi._NEWLINE_Vikstr\xc3\xb6m oli Karjalan kirjailijaliiton puheenjohtajana 1971\xe2\x80\x931975, ja h\xc3\xa4n sai 1968 Karjalan ASNT:n ansioituneen kulttuurity\xc3\xb6ntekij\xc3\xa4n arvonimen.'